b'\n_START_ARTICLE_\nGent\xe2\x80\x93Wevelgem 2013\n_START_PARAGRAPH_\nGent\xe2\x80\x93Wevelgem 2013 oli j\xc3\xa4rjestyksess\xc3\xa4\xc3\xa4n 75. maantiepy\xc3\xb6r\xc3\xa4ilyn Gent\xe2\x80\x93Wevelgem-kilpailu. Se k\xc3\xa4ytiin 24. maaliskuuta 2013 UCI World Tourin 2013 seitsem\xc3\xa4nten\xc3\xa4 kilpailuna. Se oli tarkoitus j\xc3\xa4rjest\xc3\xa4\xc3\xa4 238 kilometrin reitill\xc3\xa4 Deinzesta Wevelgemiin, mutta kylm\xc3\xa4n s\xc3\xa4\xc3\xa4n vuoksi l\xc3\xa4ht\xc3\xb6paikka siirtyi Gisteliin ja kilpailumatka lyheni 190 kilometriin._NEWLINE_Peter Sagan voitti kilpailun karattuaan k\xc3\xa4rkiryhm\xc3\xa4st\xc3\xa4 noin nelj\xc3\xa4 kilometri\xc3\xa4 ennen maalia. H\xc3\xa4n voitti ajon 23 sekunnin erolla Borut Bo\xc5\xbei\xc4\x8diin, Greg Van Avermaet sijoittui kolmanneksi.'